ועדת הכספים, כנסת 18, פרוטוקול מספר 934, 2011-12-20 11:20

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: רוחמה, קיבלת את החוברת?

רוחמה אברהם-בלילא: לא.

רוחמה אברהם-בלילא: הנה, עכשיו.

משה גפני: יש עוד פניות שמגיעות עכשיו.

משה גפני: אין ברירה, זה סוף שנה.

משה גפני: יש דברים שמאוד חשובים לנו.

משה גפני: יש דברים שהם בחשיבות של המשרדים.

משה גפני: הנציגים הגיעו?

טמיר כהן: הגיעו נציגי המשטרה.

רוחמה אברהם-בלילא: המפכ"ל לא הגיע?

משה גפני: את המפכ"ל אני רוצה.

משה גפני: רק את המפכ"ל.

משה גפני: פניות מספר 637 עד 629 - תגידו לי מי מהרפרנטים נמצא כאן.

טמיר כהן: תשתיות, תעשייה.

רוחמה אברהם-בלילא: תשאל אם יש מישהו בבית.

רוחמה אברהם-בלילא: אין אף אחד בבית.

משה גפני: פנייה מספר 793 – פנייה שנדונה אתמול.

משה גפני: ירדו 21 מיליון שקלים ממכרזי העסקה במפעלים.

משה גפני: אני ביקשתי הסבר מאיפה זה ירד.

משה גפני: בבקשה.

משה גפני: אני רוצה שתאמר לוועדה לגבי עידוד התעסוקה, מה התקציב שעומד לרשות העניין הזה וכל מה שאתם עושים גם לגבי המיעוטים וגם כללית ולמה אתם מורידים 21 מיליון שקלים.

משה גפני: איזה פרויקטים לא בוצעו.

איתי יחזקאלי: בסדר.

איתי יחזקאלי: שמי איתי יחזקאלי, אני הכלכלן הראשי במרכז ההשקעות במשרד התעשייה.

איתי יחזקאלי: מסלול תעסוקה התחיל בשנת 2005 באופן רשמי עת הייתה החלטת ממשלה והיו גם פעולות לפני 2005 שנקראו מרכזי תמיכה טלפוניים שהתחילו במודיעין עילית, שם הוקמו מספר מרכזים שנקראו מרכזי תמיכה טלפוניים.

איתי יחזקאלי: לאחר מכן החליטה הממשלה, ב-2005, להפעיל מסלול תעסוקה ממוסד ויצאה הוראת מנכ"ל.

משה גפני: זה לעודד חרדים לצאת לעבודה?

איתי יחזקאלי: לעודד חרדים, מיעוטים, וגם מפעלים כלליים להקים באזורי הפריפריה.

משה גפני: עד כאן בסדר.

משה גפני: בוא נעבור מהר על השנים.

משה גפני: מה קרה ב-2011?

איתי יחזקאלי: ב-2011 יש לנו הרבה תקנות תקציב כי יש היסטוריה לדבר הזה.

איתי יחזקאלי: הפעולות הישנות עליהן דיברתי, מרכזי התמיכה הטלפוניים, כל מה שהיה לפני 2005, רוכזו בתקנה אחת שהיא תקנה שמסתיימת ב-144.

איתי יחזקאלי: שם רוכזו כל התשלומים האחרונים של אותן פעולות שהתחילו לפני 2005.

דוד שטיינמץ: מהתקנה לוקחים את ה-21 מיליון.

איתי יחזקאלי: משם לוקחים את ה-21 מיליון שקלים.

איתי יחזקאלי: אלו פעולות במודיעין עילית, בירושלים, בטבריה, בצפת, במקומות שכבר או הסתיימו או עומדים להסתיים ולכן נותרה שם יתרה.

משה גפני: לא הבנתי.

משה גפני: אתמול הייתה ישיבה בלשכתי עם מנהל מרכז ההשקעות והם מנהלי חברות, ואני ראיתי גם מכתבים, ואתם אומרים להם שאין תקציב ולכן יהיו גברים ונשים חרדים שלא יוכלו לעבוד השנה.

איתי יחזקאלי: נכון.

משה גפני: אתה יכול להגיד לי איזה תקציב עומד לרשות העניין הזה?

משה גפני: כללית.

איתי יחזקאלי: יש כאן שני תקציבים.

איתי יחזקאלי: יש תקציב הרשאה לפרויקטים חדשים שהיה השנה חמישים מיליון שקלים.

משה גפני: כמה היה התקציב הזה בשנה שעברה?

איתי יחזקאלי: היה יותר גדול.

איתי יחזקאלי: אני לא זוכר, אבל הוא היה יותר גדול.

משה גפני: כמה בערך?

איתי יחזקאלי: כמאה מיליון שקלים.

משה גפני: זאת אומרת, מה עם האמירות האלה לעודד חרדים לצאת לעבודה?

איתי יחזקאלי: לא רק חרדים.

משה גפני: בסדר, אני מדבר על חרדים ואני מתכוון לערבים ולכולם.

משה גפני: האמירה הזאת של הממשלה, מה שאמרו השנה שרוצים לעודד חרדים ומיעוטים לצאת לעבודה, פשוט קיצצו את התקציב ממאה מיליון שהיה ב-2010 לחמישים מיליון בשנת 2011?

איתי יחזקאלי: לא, אני לא יכול להגיד את זה.

משה גפני: אבל אני יכול.

איתי יחזקאלי: אני לא יכול להגיד דבר כזה.

משה גפני: אבל אתה יכול להגיד את העובדות.

איתי יחזקאלי: העובדות שבתוך מסלול תעסוקה יש מספר מסלולים והייתה הסטה ממסלולים מסוימים למסלולים אחרים.

איתי יחזקאלי: מסלול התעסוקה, התקציב שלו ל-2011 היה כחמישים מיליון שקלים.

משה גפני: בסדר.

משה גפני: אני אומר לכולם שאתמול הייתה אצלי ישיבה עם מנהלי מפעלים.

משה גפני: אני לא אגיד שמות אבל חזי צאיג היה.

משה גפני: הם אמרו שהם מקבלים מכתבים.

משה גפני: יש פרויקט של 400 עובדים שרוצים לצאת לעבודה, בשנה הראשונה הם צריכים את העידוד אבל אומרים שאין תקציב.

משה גפני: מה זה אין תקציב?

משה גפני: הנה, יש 21 מיליון שקלים.

משה גפני: תעבירו אותם לשם.

משה גפני: למה אתם אומרים שאין תקציב?

דוד שטיינמץ: אני צריך תקציב מזומנים.

דוד שטיינמץ: אלה כספים על הרשאות שניתנו בעבר.

משה גפני: אני לא מבין.

משה גפני: אני לא למדתי את הליבה ואני לא מבין כלום.

משה גפני: אני יודע רק שהתשובה היא שאין כסף.

משה גפני: זאת התשובה.

משה גפני: כמה כסף ניתן השנה?

משה גפני: היה תקציב של חמישים מיליון שקלים, כמה בוצע?

איתי יחזקאלי: הכול.

משה גפני: הכול בוצע.

משה גפני: מה יהיה ב-2012?

איתי יחזקאלי: יהיה סכום דומה.

משה גפני: חמישים מיליון.

משה גפני: למה?

איתי יחזקאלי: זה מה שתוקצב בתקציב 2012.

משה גפני: אבל ב-2010 היו מיליון שקלים.

איתי יחזקאלי: אבל זה היה תקציב 2009-2010.

איתי יחזקאלי: כשאושר תקציב 2011-2012, זה הסכום שנקבע.

איתי יחזקאלי: האישור הזה לא נוגע לפעולות חדשות אלא הוא נוגע לפעולות הישנות.

איתי יחזקאלי: בתקציבי המזומן נוצר בתקנות של הפרויקטים הישנים עודף ובפרויקטים שאושרו לאחר 2005, בעיקר מ-2009, בעיקר בתקנות במגזר החרדי, נוצר שם חוסר של תקציב במזומן ולכן ביקשנו שיעבירו בתוך התקנות האלה מתקנה שיש בה עודף לתקנה שיש בה חוסר.

איתי יחזקאלי: זאת המהות של ההעברה הזאת של ה-21 מיליון שקלים במזומן.

משה גפני: כמה עובדים השתלבו השנה בעבודה?

איתי יחזקאלי: השנה אישרנו תוספת משרות חדשות במסלול התעסוקה, קרוב ל-1,600 משרות חדשות.

משה גפני: כמה חרדים?

איתי יחזקאלי: המגזר החרדי היה בסביבות 400 משרות.

משה גפני: לשנה?

איתי יחזקאלי: לשנה.

מגלי והבה: זאת אומרת, 1,200 מהמיעוטים?

איתי יחזקאלי: לא.

איתי יחזקאלי: חלק גדול מתוך ה-1,600 היו מיעוטים.

איתי יחזקאלי: אלף היו חרדים ומיעוטים.

מגלי והבה: כשהוא אומר חרדים, הוא מדבר על כולם.

משה גפני: על כולם.

משה גפני: איך אתה עושה את החלוקה?

מגלי והבה: אמרת כמה חרדים, אז היתר צריכים להיות מיעוטים.

משה גפני: נכון.

משה גפני: חבר הכנסת מגלי והבה שואל נכון.

משה גפני: אמרת 1,600, מתוכם כמה חרדים?

משה גפני: 400.

איתי יחזקאלי: כן, ומיעוטים 600.

משה גפני: מה זה מיעוטים?

איתי יחזקאלי: מגזר המיעוטים.

משה גפני: ערבים, דרוזים וכולי.

איתי יחזקאלי: כן.

איתי יחזקאלי: היתר זה מגזר כללי.

איתי יחזקאלי: אלה עובדים שהם שלא חרדים ולא מיעוטים.

משה גפני: וגם אותם מעודדים לצאת לעבודה.

איתי יחזקאלי: כן.

משה גפני: זה שעונים שאין תקציב, זה בגלל שאין תקציב.

איתי יחזקאלי: בגלל שזה התקציב הנתון.

משה גפני: למה אתם במרכז ההשקעות שותקים על זה?

משה גפני: הרי אתם צריכים ליישם את החלטות הממשלה ולעודד.

משה גפני: באים אנשים ורוצים לצאת לעבודה - וזה כשכל הזמן אומרים שהם לא רוצים לצאת לעבודה - ואתה יודע שאין תקציב.

משה גפני: אז תזעקו על העניין הזה.

איתי יחזקאלי: אנחנו אומרים את זה בכל מקום.

משה גפני: הרי המשק ייפגע.

איתי יחזקאלי: לפי הוראת המנכ"ל יש אמות מידה.

איתי יחזקאלי: אנחנו נותנים ניקוד ומי שנכלל בתוך התקציב, אנחנו מאשרים אותו, ומי שמעבר לתקציב, אנחנו לא מאשרים.

משה גפני: אבל למה אתם לא זועקים על זה?

איתי יחזקאלי: אנחנו אומרים בכל פורום שאנחנו יכולים להשתתף בו.

משה גפני: ירח, אני מבקש ממך אחר כך להוציא הודעה על העניין הזה.

משה גפני: כל האמירה הזאת שרוצים לעודד חרדים לצאת לעבודה, זאת צביעות.

משה גפני: צריך להוציא על זה הודעה.

דוד שטיינמץ: אנחנו עובדים תחת מגבלה תקציבית.

משה גפני: אז למה משמיצים את החרדים?

משה גפני: יש הרבה שעומדים בתור.

משה גפני: אמרו אתמול נתונים.

משה גפני: הרי אם הממשלה הייתה עושה את מה שהיא אומרת, המון חרדים היו יוצאים לעבודה.

משה גפני: צביעות.

משה גפני: אני מבקש להוציא מכתב למנכ"ל משרד התעשייה ולממונה על התקציבים במשרד האוצר ולומר להם שהתברר בדיון שהתקיים בוועדת הכספים שכל האמירות האלה לעודד חרדים ומיעוטים לצאת לעבודה, אינן נכונות.

משה גפני: הממשלה קיצצה בתקציב כאשר מתקציב של מאה מיליון שקלים לעודד גברים ונשים לצאת לעבודה קיצצו את התקציב לחמישים מיליון.

משה גפני: חלק גדול מהפניות סורב בגלל חוסר תקציב.

משה גפני: תודה רבה.

משה גפני: איתי, אומרים לי שאתם לוקחים א ה-21 מיליון ומעבירים אותם לחדירה לשווקי הודו וסין?

איתי יחזקאלי: לא.

איתי יחזקאלי: זה סעיף אחר.

משה גפני: אבל זה מה שמופיע כאן בפנייה.

איתי יחזקאלי: אם אתה רואה בפנייה, יש תקנה אחת של חרדים, תקנה אחת של מיעוטים ותקנה אחת של כללי.

איתי יחזקאלי: שם אנחנו מעבירים את ה-21 מיליון.

משה גפני: לאן מעבירים?

איתי יחזקאלי: לתקנות של מסלול תעסוקה אחרות.

איתי יחזקאלי: דודו יראה לך.

משה גפני: למה כתבתם בפנייה שווקי הודו וסין?

איתי יחזקאלי: כי הפנייה כוללת מספר דברים.

איתי יחזקאלי: האוצר הכליל באותה פנייה מספר נושאים.

משה גפני: מי הרפרנט של משרד התעשייה?

משה גפני: לא נמצא.

משה גפני: הצלחתם לבלבל אותי.

משה גפני: אני כבר לא יודע מה אתם עושים ומה אתם לא עושים.

משה גפני: אני יודע רק שהממשלה צבועה.

רוחמה אברהם-בלילא: הממשלה צבועה ואנחנו צריכים לאשר את זה?

משה גפני: נכון.

משה גפני: לוקחים את החרדים כשק חבטות.

משה גפני: מגלי, אנחנו עובדים יחד כדי לעודד גם את החרדים וגם את הערבים לצאת לעבודה.

משה גפני: בניגוד לך, עליך כל הזמן הממשלה תגיד שהיא עוזרת אבל כשזה מגיע לחרדים, מתחרים ביניהם מי לא עוזר.

משה גפני: גלעד ארדן עולה במליאת הכנסת ואומר אתם הייתם צריכים לשנות, וקדימה צועקים לו אתם הייתם צריכים לשנות.

משה גפני: שי חרמש צועק לו.

מגלי והבה: כדאי שנעשה מדינה יחד לשנינו.

משה גפני: נחשוב על העניין.

משה גפני: אנחנו מצביעים.

משה גפני: בעד אישור פנייה מספר 793 – פה אחד הפנייה אושרה

אורי אריאל: אני מצביע בעד הממשלה הזאת שהיא צבועה?

משה גפני: כן.

משה גפני: התשובה היא כן.

משה גפני: אני בגלות.

רוחמה אברהם-בלילא: אתה לא חייב להצביע.

אורי אריאל: אני מציע לך לא להוציא את דיבת הארץ.

משה גפני: אני לא מציע.

מגלי והבה: הגענו למצב בו החקלאים שלנו פונים ל-OECD להתלונן על הממשלה.

שי חרמש: אנחנו לא פונים לגויים.

שי חרמש: את הכול נגמור בין היהודים.

משה גפני: נכון מאוד.

שי חרמש: אגב, אני ראיתי את זה היום בעיתון ולא אהבתי את זה.

שי חרמש: זה התפרסם היום בעיתון.

שי חרמש: זה לא מכובד.

שי חרמש: יש לך בעיה, תנהל אותה כאן בבניין הזה.

משה גפני: הייתה פגישה של רבין עם יאסר ערפאת ביום שישי והשבת הייתה אמורה להיכנס.

משה גפני: דיברתי כאן בכנסת ואמרו לי שאם אתקשר ליאסר ערפאת, הפגישה תידחה.

משה גפני: אני מספר לך סיפור אמיתי.

משה גפני: הלכתי לרב שך ואמרתי לו האם להתקשר ליאסר ערפאת.

משה גפני: אנחנו אז היינו באופוזיציה.

משה גפני: שאלתי אותו האם להתקשר ליאסר ערפאת כדי שלא יהיה חילול שבת.

משה גפני: הוא אמר לי בשום פנים ואופן, הנושא של שבת הוא נושא חשוב, יש ממשלה, דבר עם ראש הממשלה.

משה גפני: תילחם כאן ולא בחוץ.

שי חרמש: זאת גם דעתי.

אורי אריאל: מה נגמר בסוף?

משה גפני: הפגישה נדחתה.

משה גפני: אתה זוכר איזו מלחמה הייתה אז ליהדות התורה נגד הממשלה?

משה גפני: מלחמת עולם ניהלנו.

משה גפני: הוא אמר לי לא לפנות החוצה ולא לדבר עם אנשים אחרים.

משה גפני: פניות מספר 637 עד 639 – תחבורה אין רפרנט.

משה גפני: פנייה מספר 663 –

אמיר אדרי: אתמול הצגתי את הפנייה הזאת וביקשת שמי שאחראי על פרויקט ההתייעלות האנרגטית יגיע לכאן ויסביר בהרחבה, ואכן היא הגיעה והיא תסביר לכם.

משה גפני: אני אגיד לך במה התלבטנו אתמול.

משה גפני: אני משתתף במכרז הזה, אני משקיע את הכסף ואחרי כן אני מקבל שמונים אחוזים מהחסכון למשך עשר שנים לפחות?

נועה יחזקאל: כן.

נועה יחזקאל: אני אסביר בשתי דקות את הפרויקט.

נועה יחזקאל: התחלנו כבר בשנה שעברה במכרז פיילוט לשבעה מבנים.

נועה יחזקאל: הרעיון של המכרז הזה, זאת ועדת מכרזים בין-משרדית משותפת למשרד האוצר על אגפיו, כולל הדיור הממשלתי ומינהל הרכש.

נועה יחזקאל: ראינו שיש איזשהו חסם לביצוע התייעלות במשרדי הממשלה.

נועה יחזקאל: גילינו שהחסם הזה הוא מימון ראשוני לקדם פרויקטים כאלה.

נועה יחזקאל: ניסינו לחשוב על מנגנון שבו מצד אחד המשרד יוכל ליהנות מהחסכון ואנחנו כמדינה נוכל להפחית את צריכת החשמל, ומצד שני למצוא פתרון לבעיה התקציבית.

משה גפני: אבל זה לא יותר מדי הרבה כסף?

נועה יחזקאל: עוד דקה להסבר.

נועה יחזקאל: למעשה יצאנו במכרז ראשון.

נועה יחזקאל: הייתה תחרות ובחרנו חברה שהתחייבה לעשרים אחוזים התייעלות בשבעה משרדי ממשלה שנבחרו.

שי חרמש: זה החלפת נורות?

נועה יחזקאל: בין היתר.

נועה יחזקאל: זאת חברה שנקראת חברת אסקו.

נועה יחזקאל: זה כולל החלפת צ'ילרים, הצללות, בידודים, נורות, חיישנים וכדומה.

נועה יחזקאל: המכרז הראשון הצליח וקיבלנו תוצאות מאוד טובות.

נועה יחזקאל: החברה כבר נכנסה למבנים.

נועה יחזקאל: בין היתר משרד האוצר היה בפיילוט, חמישה היכלי משפט, כולל בית המשפט העליון, וכפר נוער אשל הנשיא שביקש להצטרף לפרויקט הזה.

משה גפני: גם בתי הדין הרבניים?

נועה יחזקאל: התשובה היא כן, אבל אני מבקשת להסביר.

משה גפני: למה אמרת היכלי המשפט?

נועה יחזקאל: כי המכרז הראשון היה פיילוט.

אמיר אדרי: המכרז היה פיילוט ועכשיו מדברים על המכרז.

נועה יחזקאל: המכרז הראשון היה פיילוט.

נועה יחזקאל: ראינו שיש הצלחה וראינו חסכון מאוד משמעותי.

משה גפני: אבל על החסכון אנחנו לא מרוויחים שום דבר כי זה הולך לחברה.

נועה יחזקאל: ברשותך, אני אשלים ואחר כך אני אענה לך לשאלות.

נועה יחזקאל: למעשה ראינו שמשרד האוצר צורך חשמל בכמיליון שקלים בשנה והחברה מבטיחה עשרים אחוזים התייעלות והיא מקבלת שמונים אחוזים מתוך העשרים והמשרד, מבלי להשקיע שקל, בעצם מקבל חסכון כספי מאוד משמעותי, דבר שלא היה יכול לעשות ללא החברה, וגם אנחנו כמשק חשמל מייצרים פחות.

משה גפני: מאיזה משרד את?

נועה יחזקאל: ממשרד האוצר, אגף החשב הכללי.

נועה יחזקאל: למעשה אנחנו גם מייצרים פחות וגם חוסכים בכסף.

משה גפני: למה אי אפשר לעשות את זה לבד?

נועה יחזקאל: אנחנו עושים את זה לבד.

משה גפני: את נכנסת לפרטים רבים והם לא מעניינים אותי.

משה גפני: אני אגיד לך במה התלבטנו אתמול.

משה גפני: אנחנו בעד חסכון אבל החסכון לא נזקף לזכותנו.

משה גפני: בסופו של דבר הרי אם אנחנו היינו עושים את זה, היינו לוקחים אנשים מתוך משרד האוצר, מתוך הדיור הממשלתי, והיינו עושים את זה – וזה לא דבר מסובך – כי אז היינו מרוויחים את הכסף במשרדי הממשלה, אבל עכשיו לא מרוויחים כלום.

משה גפני: זאת השאלה שמציקה לנו.

נועה יחזקאל: יש שתי הסתכלויות על מה שאתה אומר.

נועה יחזקאל: האחת, לא היינו עושים את זה כי זה עולה כסף.

נועה יחזקאל: כדי לעשות היום פרויקט של התייעלות, כולל החלפת כל הנורות, כדי לעשות הצללה, אלה אלפי שקלים אם לא מיליוני שקלים וזה כסף שאנחנו התחלנו לבדוק את הנושא, ראינו שהוא לא קיים.

נועה יחזקאל: במקום להוציא עכשיו חצי מיליארד שקלים על הפרויקט ולהכניס את כל משרדי הממשלה אליו, באה אותה חברה והיא מממנת את הפרויקט.

משה גפני: אפשר לדחות את הבקשה ל-2012?

נועה יחזקאל: הייתי מעדיפה שלא כי כבר התקדמנו.

משה גפני: מה אומרים חברי הוועדה?

שי חרמש: למה לדחות?

משה גפני: זה נראה לי קצת מוגזם הדבר הזה.

משה גפני: ציון, רוחמה, מה אתם אומרים.

רוחמה אברהם-בלילא: אני בעד לדחות את זה.

רוחמה אברהם-בלילא: אתה שאלת אם אפשר לדחות את זה, זה אומר שגם אתה לא שוכנעת.

אורי אריאל: אני לא מבין.

אורי אריאל: סוף סוף עושים משהו טוב, אז אתם נגד?

משה גפני: אנחנו מצביעים.

משה גפני: בעד אישור פנייה מספר 663 – פה אחד הפנייה אושרה תודה רבה.

משה גפני: אנחנו לא שלמים עם זה, אבל אישרנו.

נועה יחזקאל: אני רוצה להשלים משהו.

משה גפני: לא חשוב.

משה גפני: אין צורך.

משה גפני: פניות מספר 729 ו-730 - העצמת יישובי הדרוזים.

אורי גבע: הפנייה מעבירה את הסכום שדרוש לביצוע על ידי משרד התחבורה ממשרד ראש הממשלה שם מאוגמים התקציבים של התוכנית לפיתוח הישובים הדרוזים, הצ'רקסים והבדואים בצפון.

אורי גבע: התקציבים מועברים למשרדי הממשלה בהתאם לתוכנית העבודה.

רוחמה אברהם-בלילא: מאיפה לוקחים את זה?

רוחמה אברהם-בלילא: לוקחים את זה מתוכנית פיתוח יישובי המגזר הערבי.

אורי גבע: זאת התוכנית.

אורי גבע: שם מאוגם התקציב.

אורי גבע: בדיוק.

רוחמה אברהם-בלילא: שם מאוגם התקציב.

רוחמה אברהם-בלילא: זה רק לישובים הדרוזים.

אורי גבע: לפי החלטת הממשלה.

רוחמה אברהם-בלילא: אני חושבת שזה חשוב וראוי.

מגלי והבה: השאלה היא לאיזה ישובים.

מגלי והבה: האם לדליה, מרר ועוספיה.

רוחמה אברהם-בלילא: אנחנו רוצים את רשימת הישובים.

אורי גבע: לדעתי זה הועבר בעבר לוועדה על ידי נציגי משרד ראש הממשלה.

משה גפני: תביא את זה עוד הפעם.

משה גפני: באיזה ישובים מדובר?

אורי גבע: אין לי כאן את הרשימה.

משה גפני: כמה זמן ייקח לך להתקשר ולהביא את הרשימה?

אורי גבע: אפילו היום, אם יענו לי.

אורי גבע: אם אני אקבל תשובה ממשרד ראש הממשלה, אז עכשיו או מחר.

רוחמה אברהם-בלילא: אתה שמת לב אדוני היושב ראש שברגע שיש העברה תקציבית לישובים כאלה ואחרים, כל פעם מחדש אנחנו מבקשים את רשימת הישובים.

רוחמה אברהם-בלילא: אני מבקשת את זה באופן אוטומטי.

רוחמה אברהם-בלילא: כל העברה תקציבית של כל המשרדים השונים והשרים השונים, כאשר אתם באים עם רשימה לחלוקה לישובים, אני מבקשת לקבל את הרשימה מראש.

אורי גבע: סליחה, קיבלתי עזרה נהדרת כאן.

אורי גבע: יש לי רשימה.

אורי גבע: ירקא, בית ג'אן, כיסרה, ג'וליס, חורפיש, ינוח-ג'ת, סג'ור, כפר קמא, עין אל אסאד.

מגלי והבה: כל זה רק שמונה מיליון?

אורי גבע: לא, זאת החלוקה לישובים בתוכנית.

מגלי והבה: שמונה מיליון שקלים עליהם אתה מדבר, בכביש אחד מדברים על 6.5 מיליון שקלים.

רוחמה אברהם-בלילא: מביאים את האספלט ושמים בצד.

אורי גבע: ידוע לי שהתוכנית הזאת בנויה גם על השתתפות של הישובים וגם של הממשלה.

אורי אריאל: עשרה אחוזים.

אורי אריאל: זה לא משנה כלום.

משה גפני: הכסף הזה לא מספיק.

אורי גבע: זאת לא ההעברה האחרונה למשרד התחבורה או הראשונה.

מגלי והבה: במאי, בוועדה התחייבו על שלושה כבישים ונתנו לנו הסכמה שאכן רוצים אותם ויש תקציב.

מגלי והבה: נכון לרגע זה עדיין לא רק שאין העברה תקציבית אלא אין אישור.

מגלי והבה: מאיפה נביא את התשובות?

מגלי והבה: נשאל עוד פעם?

משה גפני: אנחנו לא נעכב את ההעברה אבל אני מבקש לדעת על התוכנית הכוללת.

משה גפני: לא נראה לי הסכום עליו אנחנו מדברים.

משה גפני: זה חלק מסכום שאני רוצה לדעת מהו הסכום הכולל כדי לפתח את יישובי הדרוזים והצ'רקסים.

רוחמה אברהם-בלילא: והחלוקה, לא רק של הישובים אלא החלוקה התקציבית.

משה גפני: אנחנו מצביעים.

משה גפני: בעד אישור פניות 729 ו-730 – פה אחד הפניות אושרו פנייה מספר 777 – מיליארד שקלים.

משה גפני: קיבלנו הסבר אתמול.

משה גפני: לא הצבענו כי רוחמה לא הייתה.

משה גפני: אנחנו מצביעים.

משה גפני: בעד אישור פנייה מספר 777 – פה אחד הפנייה אושרה פניות מספר 779 ו-780 –

צחי דוד: הפנייה נועדה להעברת 2.5 מיליון שקלים ממשרד לאזרחים ותיקים למשרד השיכון, מתוכם שני מיליון שקלים לשדרוג בתי דיור מוגן, מאה אלף שקלים לשיפוץ מועדון לקשישים בישוב מעלות ו-400 אלף שקלים השתתפות המשרד במיזם להקמת מרכז ספורט לאזרחים ותיקים בקריית שמונה.

משה גפני: אנחנו מצביעים.

משה גפני: בעד אישור פניות מספר 779 ו-780 – פה אחד הפניות אושרו פניות מספר 788 ו-789 - מישהו היה צריך לומר לי על בתי הדין הרבניים.

אורי גבע: כן.

אורי גבע: שאלת על בתי הדין הרבניים.

אורי גבע: בתי הדין הרבניים בהם מדובר, זה למעשה בשביל הסכם שכר שמתגבש עם ההסתדרות.

אורי גבע: ההסכם הזה נגזר מהסכם שנעשה בהנהלת בתי המשפט בהתאם לסיכום ועד בתי הדין הרבניים.

משה גפני: אנחנו מדברים על אותו הדבר?

אורי גבע: אני חושב שכן כי דיברת על סך של כ-600 אלף שקלים.

משה גפני: זבולון אורלב העלה את זה אתמול.

אורי גבע: ככל שידוע לי, ה-600 אלף שקלים עליהם מדובר זה לא לשדרוג אלא לתשלום לעובדים.

אורי גבע: השדרוג של המערכת כבר מבוצע ואין צורך להוסיף שם עוד כי המערכת קיימת.

זבולון אורלב: על סדר היום בהנהלת בתי הדין יש תוכנית לשדרג את כל המערכות כדי לייעל את כל עבודת בתי הדין ועל מנת שכל הרכב, יהיה לפניו את התהליך של כל תיק.

זבולון אורלב: זה קשור גם באיזושהי חקיקה מוסכמת.

משה גפני: זבולון, אני מציע שנאשר את זה, שנינו נגיש רביזיה, אנחנו רוצים פירוט על בתי הדין הרבנים.

אורי גבע: אתם מדברים על שדרוג מערכת שירה.

משה גפני: נמצא כאן נציג בתי הדין?

אורי אהרונסון: כן.

אורי אהרונסון: אורי אהרונסון, אני מנהל אגף בכיר, מערכות מידע בבתי הדין הרבניים.

משה גפני: העלה חבר הכנסת אורלב אתמול שיש סיפור של 600 אלף שקלים לגבי שדרוג מערכת המחשוב של בתי הדין הרבניים.

אורי אהרונסון: לא.

אורי אהרונסון: אני לא יודע על איזו בקשה מדוברת.

אורי אהרונסון: 600 אלף שקלים זה לא דבר שהעלינו אותו.

אורי אהרונסון: בוועדת המכרזים האחרונה היה סך של 800 אלף שקלים על הרחבה של ייעוץ ואולי על זה מדובר.

משה גפני: לא.

זבולון אורלב: אנחנו נאשר אבל אני מבקש ממך רק ערוץ פתוח לברר את הסוגיה הזאת של ה-600 אלף שקלים.

משה גפני: וזבולון, אתה תעדכן אותי.

משה גפני: אנחנו מצביעים.

משה גפני: בעד אישור פניות מספר 788 ו-789 – פה אחד הפניות אושרו פניות מספר 791 ו-792 -

טמיר כהן: זה המשרד לביטחון פנים.

משה גפני: אני ממשיך.

משה גפני: אני מבקש שהמפכ"ל יסביר.

משה גפני: פנייה מספר 876 – משרד התיירות

עופר מרגלית: הפנייה נועדה לביצוע השינויים הבאים: ביצוע שינויים פנימיים בתקציב המשרד בהתאם לבקשות המשרד, תקצוב 2.2 מיליוני שקלים כהוצאה מותנית בהכנסה למינהל מקרקעי ישראל לטובת פיתוח תשתיות להקמת פארק מוטורי בחצרים, בהתאם להחלטת ממשלה מאפריל 2011.

עופר מרגלית: העברת מיליון שקלים ממשרד התרבות לאותה מטרה בהתאם לאותה החלטת ממשלה.

עופר מרגלית: העברת 750 אלפי שקלים מהחטיבה להתיישבות לפיתוח אתרי תיירות ברמת הגולן.

עופר מרגלית: העברת מיליון שקלים בהוצאה ובהרשאה להתחייב מהמשרד להגנת הסביבה.

עופר מרגלית: זה בהתאם להחלטת ממשלה מ-2008 בנושא קידום רכיבת האופניים.

עופר מרגלית: זה בעצם החלק האחרון של התקציב בהתאם להחלטת הממשלה.

זבולון אורלב: למה צריכים להעביר את ה-750 אלף שקלים מהחטיבה להתיישבות שלא יכולה לבצע את זה במישרין?

מעין נשר: החטיבה באמת מבצעת את רוב הפעולות שלה בעצמה כקבלן ביצוע.

מעין נשר: במקרה הזה יש שיתוף פעולה נקודתי עם משרד התיירות והם מבצעים את הפרויקט.

זבולון אורלב: הם לא מבצעים.

העופר מרגלית: הם מעבירים כסף למשרד התיירות שהוא מבצע את הפרויקט.

זבולון אורלב: אני רגיל שמעבירים כסף ממשרדי הממשלה לחטיבה להתיישבות כדי שהיא תבצע אבל כאן יש דבר הפוך.

מעין נשר: כך הוחלט.

משה גפני: במקרה הזה משרד התיירות הוא המשרד המבצע?

עופר מרגלית: כן.

משה גפני: אנחנו מצביעים.

משה גפני: בעד אישור פנייה מספר 876 פה אחד הפנייה אושרה פנייה מספר 823 – כפרי סטודנטים

מעין נשר: הפנייה התקציבית נועדה להעביר סך של 8 מיליון שקלים בהרשאה להתחייב למכון לחקר הגולן בהתאם להחלטת הקבינט החברתי הכלכלי ו-4.5 מיליון שקלים לכפרי סטודנטים, גם כן בהרשאה להתחייב, בהתאם להחלטת ועדת שרים לענייני נגב וגליל.

משה גפני: איפה עושים את זה?

שי חרמש: בנגב.

מעין נשר: אם אני לא טועה, ספציפית ה-4.5 מיליון אלה, לפחות חלקם, לקריית שמונה.

משה גפני: אנחנו מצביעים.

משה גפני: בעד אישור פנייה מספר 823 – פה אחד הפנייה אושרה פנייה מספר 830 –

מעין נשר: הפנייה נועדה להעביר סך של 10 מיליון שקלים להשקעות במיכון חוסך כוח אדם לשם התאמת המזומנים לקצב הביצוע ובנוסף הפנייה נועדה להעביר סך של מיליון שקלים לחטיבה להתיישבות עבור תשתיות התיישבותיות במרחב מרכז.

משה גפני: אנחנו מצביעים.

משה גפני: בעד אישור פנייה מספר 830 – פה אחד הפנייה אושרה פנייה מספר 833 -

צחי דוד: הפנייה נועדה לתקצוב 24 מיליון שקלים בהתאם לסיכום התקציבי בין משרד הנגב והגליל ומשרד האוצר, בתוכם 12.6 מיליוני שקלים לרשויות לפיתוח הנגב והגליל לביצוע פרויקטים שונים בתחומי התיירות והתעסוקה, 7 מיליון שקלים ---

משה גפני: אורי, תסתכל על הפנייה.

אורי אריאל: אני רואה.

אורי אריאל: אני מחכה לסיפא.

צחי דוד: 4.4 מיליון שקלים לפרויקטים בתחום החינוך.

צחי דוד: תקצוב 5 מיליון שקלים בהתאם להחלטת הממשלה לבית הספר לרפואה.

שי חרמש: זאת עסקת חבילה עם בית הספר לרפואה?

צחי דוד: וכן 2 מיליון שקלים לשיפוי סולר למקוואות ו-1.2 מיליון למנהרות הכותל.

אורי אריאל: האם אפשר לבקש מהיושב ראש שיצטרף לבקשה שפעם אחת הסולר לא יגיע בסוף השנה כי משתמשים בו במשך כל השנה?

משה גפני: באמת, אנחנו לא מסכימים לדבר הזה.

אורי אריאל: שנית, לעדכן את העלויות.

זבולון אורלב: למי עוברים חמישה מיליון שקלים לבית ספר לרפואה?

צחי דוד: לבית הספר לרפואה.

צחי דוד: למשרד הנגב והגליל.

זבולון אורלב: שני מיליון שקלים סולר, גם למשרד הנגב והגליל?

צחי דוד: לא, זה למשרד הדתות.

צחי דוד: בסעיף תקציבי 04 נמצאים מספר משרדים.

זבולון אורלב: וה-1.2 מיליון למנהרות הכותל?

צחי דוד: למשרד ראש הממשלה.

זבולון אורלב: אני הייתי עושה כאן

זבולון אורלב: סדר לגמרי אחר בכל הסעיף הזה.

משה גפני: אנחנו מצביעים.

משה גפני: בעד אישור פנייה מספר 833 – פה אחד הפנייה אושרה

משה גפני: אתם רשמתם בפניכם את בקשתו של אורי אריאל שאני מצטרף אליה.

אורי אריאל: אם אפשר לבקש ממנהל הוועדה שיהיה מעקב נניח בפברואר.

משה גפני: בסדר.

משה גפני: תרשום.

משה גפני: פניות מספר 834 ו-835 חיזוק מבנים.

משה גפני: רעידת אדמה.

חנן פריצקי: אנחנו מקבלים שני מיליון שקלים לטובת חיזוק מבנים מפני רעידות אדמה.

משה גפני: למה משרד הרווחה?

חנן פריצקי: יש לנו מבנים, מבנים ממשלתיים, מבנים לנכים ובהזדמנות זאת אנחנו גם עושים כמה טעויות סופר שהיו באישור האחרון של סוף שנה.

משה גפני: אנחנו מצביעים.

משה גפני: בעד אישור פניות מספר 834 ו-835 – פה אחד הפניות אושרו פניות מספר 836 ו-837 – תשתיות לאומיות האמת היא שאני צריך לא לאשר את זה כי השר פחד מתקשורת.

משה גפני: אני בכלל לא ידעתי מהסיפור הזה של חשמל כשר כפי שקראו לו.

משה גפני: הייתה התקפה בעיתונות, אז השר חזר בו.

משה גפני: דווקא לא מתאים, אדם עם הדר ז'בוטינסקאי.

אמיר אדרי: פנייה תקציבית זו נועדה לתקצב סך של 4,250 אלפי שקלים במזומן עבור משרד התשתיות הלאומיות בגין תקצוב שכר לעובדי המחקר בחברת חקר ימים ואגמים בהתאם להסכם השכר שנחתם.

משה גפני: אנחנו מצביעים.

משה גפני: בעד אישור פניות מספר 836 ו-837 – פה אחד הפניות אושרו

משה גפני: אני התגברתי על יצרי.

משה גפני: הוא מפחד מהתקשורת?

משה גפני: אם צריך את זה, טוב.

משה גפני: אם לא צריך, אז למה עשית את זה לכתחילה?

משה גפני: אמרו לי בישראל ביתנו שלא מפחדים מהתקשורת.

משה גפני: פניות מספר 838 ו-839 -

אמיר אדרי: פנייה תקציבית זו נועדה להעביר סך של 340 אלפי שקלים בין משרד התשתיות לרשות הגז הטבעי לתקצוב תקנות שכר.

משה גפני: אנחנו מצביעים.

משה גפני: בעד אישור פניות מספר 838 ו-839 – פה אחד הפניות אושרו פנייה מספר 840 -

אמיר אדרי: פנייה תקציבית זו נועדה לתקצב סך של 55 מיליוני שקלים כהרשאה להתחייב עבור משרד התשתיות בגין החלטת הממשלה מספר 3484.

משה גפני: לא מעניינת אותי החלטת הממשלה.

משה גפני: מה זה הכסף הזה?

אמיר אדרי: אני אסביר.

אמיר אדרי: קודם כל, יש החלטת ממשלה.

משה גפני: לא מעניינת אותי החלטת הממשלה.

משה גפני: מה אתם עושים עם הכסף?

אמיר אדרי: הקמת מתקני חלוץ בתחום אנרגיות מתחדשות.

משה גפני: מה זה?

אמיר אדרי: כל מיני מתקני הדגמה, כל מיני פיילוטים בתחום המתחדשות.

אמיר אדרי: זה לא כל הסכום.

אמיר אדרי: רק עשרה מיליון הם לתחום הזה.

רוחמה אברהם-בלילא: ומה כל השאר?

אמיר אדרי: כל השאר זה בעצם סיכום תקציבי עם משרד התשתיות.

אמיר אדרי: יש להם בעצם עודפי מזומנים.

אמיר אדרי: אנחנו הסכמנו לקבל את עודפי המזומנים וכנגד לתת להם הרשאה להתחייב כדי לבצע את הפעילות השוטפת שלהם.

זבולון אורלב: מתי הם יעשו הרשאה להתחייב?

זבולון אורלב: היום ה-20 בדצמבר.

אמיר אדרי: יש להם את כל החוזים מוכנים.

אמיר אדרי: גם אני שאלתי את השאלה הזאת ווידאנו את זה אתם.

אמיר אדרי: יש לנו סיכום תקציבי חתום אתם והם טוענים שהם מוכנים ויש להם את כל החוזים מוכנים.

זבולון אורלב: איך הם יצאו למכרז אם לא הייתה להם הרשאה להתחייב?

אמיר אדרי: הם צריכים לחתום את החוזים.

אמיר אדרי: הם טוענים שהכל מוכן לחודש הזה.

אמיר אדרי: הם אומרים שהכל מוכן.

זבולון אורלב: ידידי הצעיר, אתה מבין לבד שזה מאוד מאוד בעייתי.

זבולון אורלב: אי אפשר בשירות המדינה לצאת למכרז כך.

משה גפני: אתה צודק.

אמיר אדרי: אני יודע.

אמיר אדרי: הם לא יצאו.

אמיר אדרי: לא אמרתי שהם יצאו.

אמיר אדרי: כדי לצאת למכרז, הם צריכים הרשאה להתחייב.

אמיר אדרי: ברגע שזה יאושר, הם יצאו והכל בקנה, הכול מוכן.

אמיר אדרי: החוזים אמורים להיחתם.

משה גפני: שטיינמץ אומר שאם המשרד לא יצליח בזה הכסף חוזר.

אמיר אדרי: תיאמתי את זה מול המשרד והם מתחייבים.

משה גפני: אנחנו מצביעים.

משה גפני: בעד אישור פנייה מספר 840 – פה אחד הפנייה אושרה פניות מספר 841 ו-842 – הגבלים עסקיים אין רפרנט.

משה גפני: פניות מספר 843 ו-844 – משרד הביטחון

אמיר אדרי: הפנייה התקציבית נועדה להעביר סך של 350 אלפי שקלים ממשרד הביטחון לסעיף תמיכות שונות בגין שימוש במלאי הדלק לעיתות חירום.

משה גפני: זה למשרד התשתיות.

אמיר אדרי: כן.

משה גפני: אנחנו מצביעים.

משה גפני: בעד אישור פניות מספר 843 ו-844 – פה אחד הפניות אושרו פניות מספר 847 עד 849 -

צחי דוד: הפנייה נועדה לתקצב שבעים מיליוני שקלים לתמיכה בקבורה רוויה בהתאם להחלטת הממשלה.

צחי דוד: החלטת הממשלה בנושא קבורה רוויה קובעת שממשלת ישראל תתמוך במי שיתחיל לבנות עד סוף שנת 2011 מבני קבורה רוויה בסך של 2,000 שקלים לקבר.

צחי דוד: ועדת התמיכות התקיימה כבר במשרד, הוגשה בקשה אחת של חברה קדישא תל אביב להקמת מבני קבורה של 35 אלף בתי קבורה בבית העלמין ירקון, אם זיכרוני אינו מטעני זאת החלקה הפנויה האחרונה בבית העלמין ירקון.

משה גפני: מה זה 2.600 מיליון קשרים עם הגולה?

זבולון אורלב: לאיזה משרד זה?

צחי דוד: המשרד לשירותי דת.

שי חרמש: קשר עם הגולה זה יולי אדלשטיין.

זבולון אורלב: זה גם במשרד לשירותי דת.

משה גפני: מה זה 2 מיליון ו-600 אלף שקלים לקשרים עם הגולה?

משה גפני: איזה גולה, איזה קשרים ואיזה משרד?

צחי דוד: נציג המשרד יסביר.

אריאל קטן: מדובר על תמיכה בנושא קשרים עם הגולה.

אריאל קטן: זאת אומרת, סיוע הלכתי של גופים שנמצאים כאן בארץ ועונים על שאלות הלכתיות לחוץ לארץ, שאלות מיוחדות שקשורות לחוץ לארץ.

שי חרמש: זה מ.מ.מ. לענייני דתות.

זבולון אורלב: כי מציון תצא תורה.

שי חרמש: ודבר ה' מירושלים.

אורי אריאל: ההעברה הזאת ממשרד השיכון מתואמת אתם?

צחי דוד: מדובר בעודפי הרשאה להתחייב.

צחי דוד: אין שום בעיה עם משרד השיכון.

אורי אריאל: שאלתי משהו אחר.

רוחמה אברהם-בלילא: תראה ממי מורידים.

משה גפני: ממי מורידים?

אורי אריאל: אני באמצע שאלה.

אורי אריאל: שאלתי רק אם זה מתואם ולא מהיכן לקחתם.

אורי אריאל: זה מתואם, כן?

צחי דוד: כן.

רוחמה אברהם-בלילא: משק סגור נצרת עילית.

רוחמה אברהם-בלילא: מה זה?

צחי דוד: אני אסביר.

צחי דוד: מקורות ההרשאה להתחייב הם ממקומות בהם היה תת ביצוע.

רוחמה אברהם-בלילא: אני רוצה שתסביר לי מה לגבי נצרת עילית.

צחי דוד: אני אסביר בפרוטרוט.

צחי דוד: מסעיף 42 לקחנו את זה מעמלות בנקים שנשאר שם עודף של הרשאה להתחייב.

צחי דוד: עמלות הבנקים הוא הסעיף היחיד שעובד בהרשאה להתחייב בסעיף 42.

משה גפני: לקחתם ממפעל סלינה?

צחי דוד: חס ושלום.

צחי דוד: הקיץ יצאו למכרז אלפיים יחידות דיור בנצרת עילית.

צחי דוד: היה ניסיון, שצלח בחלקו, ושווקו 1,300 מתוך אלפיים יחידות דיור.

צחי דוד: לאחר השיווק יש עדיין התאמות תכנון.

צחי דוד: תקצבנו מראש 160 מיליון שקלים לצורך ביצוע העבודות שם על מנת שהבתים יגיעו כמה שיותר מהר לשוק ולמשתכנים.

צחי דוד: עם זאת, חלק מהתכנון לא הסתיים ולכן אין צורך במלוא ההרשאה להתחייב למרות שאנחנו כאן בוועדה תקצבנו את מלוא ההרשאה להתחייב שהמשרד דרש מראש.

רוחמה אברהם-בלילא: זה אומר שגם במהלך 2012, אם אתה מוריד את ההרשאה להתחייב, אתה לא ממשיך בשיווק הזה.

צחי דוד: אני אומר שהמשרד מסוגל לבצע עבודות בקיבולת מסוימת מגמר תכנונן המקצועי.

רוחמה אברהם-בלילא: אז תעבירו את זה לשנה הבאה.

צחי דוד: בוודאי שנתקצב את זה מחדש בשנה הבאה.

צחי דוד: אין צל של ספק.

צחי דוד: ברגע שהמשרד יהיה מוכן לבצע את העבודות, הנושא יתוקצב.

צחי דוד: ההכנסות יתקבלו מקבלנים, הסבסוד יתקבל מסעיף סבסוד ואין שום בעיה עם זה.

צחי דוד: חד משמעית.

אורי אריאל: אפשר לאשר.

משה גפני: אנחנו מצביעים.

משה גפני: בעד אישור פניות מספר 847 עד 849 – רוב

משה גפני: הפניות אושרו אני נגד.

משה גפני: פניות מספר 850 עד 852 –

דוד שטיינמץ: מדובר כאן בפנייה תקציבית שיש בה שינויים פנימיים למימון תקציב השכר של המשרד ושינויים פנימיים אחרים של המשרד בתחום התפעול.

שי חרמש: מה המשמעות של החריגות?

דוד שטיינמץ: לא חריגות.

דוד שטיינמץ: גירעונות השכר בבסיס.

דוד שטיינמץ: אין חריגה בכוח אדם אלא יש חריגה בכל משרדי הממשלה בבסיס התקציב בתקציב שהאוצר מעמיד לרשות המשרדים.

דוד שטיינמץ: את התקציב הז מכסה אחר כך המשרד במהלך השנה מהמקורות שלו.

משה גפני: אנחנו מצביעים.

משה גפני: בעד אישור פניות מספר 850 עד 852 – פה אחד הפניות אושרו פניות מספר 859 עד 863 -

דוד שטיינמץ: מדובר כאן בכמה נושאים.

דוד שטיינמץ: נושא אחד הוא העברה של כמעט 5.5 מיליון שקלים מהאגף להכשרה מקצועית לסוכנות לעסקים קטנים עבור פעילות לעידוד עסקים באוכלוסייה של הורים יחידים, מ-45 פלוס ובני העדה האתיופית כי זה סעיף של תמיכות.

דוד שטיינמץ: בנוסף לכך יש העברה ממשרד ראש הממשלה של שני מיליון ו-670 אלף שקלים עבור פרויקט תמר.

דוד שטיינמץ: פרויקט תמר למחשוב הוא מערכת תכנון ממשלתי רוחבי עבור תוכניות עבודה.

דוד שטיינמץ: הפרויקט הזה פותח על ידי מערכת המיכון של המשרד והוא נושא הדגל של העניין.

דוד שטיינמץ: משרד ראש הממשלה כמשרד המקביל בו תומך בנושא הזה ומעביר אלינו כספים להמשך הפיתוח.

משה גפני: אנחנו מצביעים.

משה גפני: בעד אישור פניות מספר 859 עד 863 – פה אחד הפניות אושרו פניות מספר 864 עד 866 -

סיון להבי: הפנייה נועדה להשלמת העברת תקציב ממערך הכבאות בגין העברה ממשרד הפנים למשרד לביטחון פנים, השלמת העברת התקציב.

משה גפני: אנחנו מצביעים.

משה גפני: בעד אישור פניות מספר 864 עד 866 – פה אחד הפניות אושרו

משה גפני: למה בסעיף התקציבי הזה, לא בהעברה – ההעברה בסדר?

סיון להבי: נשארה אצלנו יתרה שעוברת עכשיו לסעיף הזה.

משה גפני: לא זאת השאלה.

משה גפני: הסעיף התקציבי עצמו, נציבות כבאות והצלה, יש 3.5 מיליון וחצי שקלים.

משה גפני: למה זה?

קריאה: זה במשרד הפנים.

משה גפני: בסדר.

משה גפני: תודה.

משה גפני: פניות מספר 867 עד 870 -

אליהו אלפסי: הפנייה נועדה לתקצב 18 מיליון שקלים עבור יציאה מרצון וייצור תעודת זהות חכמה.

שי חרמש: תעודת זהות חכמה, מתי?

אליהו אלפסי: ב-1 בפברואר.

שי חרמש: ב-1 בפברואר זה יוצא?

אורי אריאל: לא נאמרה השנה.

שי חרמש: כל 1 בפברואר אני אבדוק עד שזה קורה.

שי חרמש: עוד חודשיים?

אליהו אלפסי: זה משהו שהמנכ"ל שלי אמור לומר, אבל הכיוון המתוכנן הוא זה.

משה גפני: זה רציני מה שאתה אומר?

משה גפני: זאת אפשרות סבירה שקיימת שזה מתחיל ב-1 בפברואר?

אליהו אלפסי: אני אומר שהמנכ"ל שלי אמור לבשר על זה ולסגור את כל הקצוות.

משה גפני: מה זאת אומרת לבשר?

משה גפני: אתה מביא פנייה תקציבית.

משה גפני: אין כאן בשורות.

אליהו אלפסי: לא, אני לא מביא את זה.

משה גפני: אתה מביא כאן את המאגר הביומטרי.

שי חרמש: לא, זה לא המאגר הביומטרי.

אליהו אלפסי: אנחנו לא המאגר הביומטרי.

שי חרמש: זאת תעודת צ'יפס.

אליהו אלפסי: אנחנו מייצרים את התעודות, את הדרכונים החכמים.

אורי אריאל: אתה יכול לומר מה זה החזרה מרצון וכמה זה עולה?

אליהו אלפסי: כן.

אליהו אלפסי: יש עמותות בארץ שעובדים מול המסתננים מדרום סודן והן משכנעות אותם, בכל מיני צורות של מפגש, לחזור הביתה מרצון.

אורי אריאל: ומה משלמים עבור זה?

אליהו אלפסי: עלות הטיסה היא עלינו.

אליהו אלפסי: מנסים לעשות להם כמה ימי עידוד כדי שהם יעזבו מרצון.

אורי אריאל: כמה עזבו מרצון בשנת 2011?

אליהו אלפסי: בסביבות 1,000-1,200.

אורי אריאל: ואתם צופים שהמספר יגדל?

אליהו אלפסי: אנחנו נמשיך את זה ב-2012.

אורי אריאל: שאלתי אם אתם צופים שהמספר יגדל באופן משמעותי.

אליהו אלפסי: היום הודיעו שראש ממשלת סודן נמצא ויכול להיות שהוא ידבר גם על זה.

משה גפני: אנחנו מצביעים.

משה גפני: בעד אישור פניות מספר 867 עד 870 – פה אחד הפניות אושרו פניות מספר 877, 882 עד 884 -

צחי דוד: הפנייה היא פניית איגום תקציבים של משרד התרבות ממספר משרדי ממשלה - החינוך, התיירות, משרד ראש הממשלה ומשרד הגמלאים.

צחי דוד: מדובר על תקצוב של 1.1 מיליון שקלים לפרויקט אאידה במצדה, תקצוב 250 אלפי שקלים ברשות העתיקות לארגון כנס חיזוק מבנים לשימור מפני רעידות אדמה, העברה של ארבעה מיליון שקלים ממשרד החינוך ליד בן צבי לצורך הקמת בית הספר ללימודי ירושלים, תקצוב פרויקט בשיתוף בית התפוצות.

משה גפני: אאידה, זה מקום פרטי?

צחי דוד: זה מופע אופרה שהיה במצדה.

משה גפני: כן, אבל זה פרטי.

זבולון אורלב: הייתה הפקה פרטית.

משה גפני: למה הממשלה בעניין?

צחי דוד: תכף יסביר תקציבן המשרד.

צחי דוד: אני אסיים את הפנייה.

צחי דוד: העברת 3.5 מיליון שקלים ממשרד הנגב והגליל להקמת מתקני ספורט.

זבולון אורלב: איפה?

שי חרמש: בסעד, אלומים, תקומה.

משה גפני: מר אטיאס, בבקשה.

משה גפני: תגיד לי, מוזיאון תל אביב זה משרד התרבות?

שי חרמש: לא.

שי חרמש: זה בית התפוצות.

משה גפני: אל תשים לב לקריאות הביניים.

משה גפני: אני ממוקד.

משה גפני: אני שואל האם מוזיאון תל אביב זה אתם.

אריאל אטיאס: כן.

אריאל אטיאס: מוזיאון תל אביב נתמך במסגרת תקנת מוזיאונים.

משה גפני: כנראה בשבוע הבא או בעוד שבועיים אני הולך לעשות על זה דיון.

משה גפני: אני הולך לעשות דיון על הביקורת שם.

שי חרמש: אני מציע לפני כן לעשות סיור במוזיאון.

משה גפני: אחרי כן נעשה סיור, לראות אם יש כתובות בערבית.

שי חרמש: אני מציע לעשות את הסיור לפני כן.

משה גפני: בבקשה, אאידה.

אריאל אטיאס: לגבי פרויקט אאידה.

אריאל אטיאס: הסכומים שניתנו במסגרת הממשלה הם לטובת סבסוד כרטיסים לתושבי פריפריה.

רוחמה אברהם-בלילא: אני בעד.

רוחמה אברהם-בלילא: זה מופע תרבותי.

זבולון אורלב: ממתי המדינה מסבסדת כרטיסים לאירוע פרטי?

משה גפני: תתעלם מהם.

משה גפני: אאידה זה מופע פרטי?

אריאל אטיאס: אאידה, זאת הפקה לא פרטית אלא הפקה של האופרה שהיא עמותה.

אריאל אטיאס: זה לא גוף פרטי.

משה גפני: לא משנה.

משה גפני: עד כאן בסדר.

משה גפני: עכשיו תגיד מה משרד התרבות בעניין.

אריאל אטיאס: זה לא רק משרד התרבות אלא המדינה.

אריאל אטיאס: היה איגום עם עוד כמה משרדים.

אריאל אטיאס: המדינה סבסדה כרטיסים לטובת תושבים מהפריפריה, לפי החלטה מספר 1060.

אריאל אטיאס: זאת לא רק פריפריה אלא לפי החלטת 1060.

אריאל אטיאס: סבסדנו כרטיסים והיסעים.

משה גפני: איך יש ביקורת שסבסוד התושבים באמת מגיע לתושבים עליהם מדובר?

משה גפני: בדקתם בתעודות הזהות?

אריאל אטיאס: לא.

אריאל אטיאס: העבודה נעשתה תחת פעולות מול הרשויות המקומיות והאוטובוסים וההיסעים יצאו מאותן הרשויות מקומיות.

רוחמה אברהם-בלילא: כאשר הייתי השרה שאחראית על חגיגות ה-60, נתנו את הדעת על כל הסוגיה של האוכלוסייה כדי לשתף אותה.

רוחמה אברהם-בלילא: אצלי זה היה אל מול גורמי הרווחה.

משה גפני: הבנתי.

משה גפני: צריך לשתף את זה.

משה גפני: אנחנו מצביעים.

משה גפני: בעד אישור פניות מספר 877, 882 עד 884 – פה אחד הפניות אושרו

שי חרמש: אני לא יכול להצביע כי אני בעל עניין.

משה גפני: כל הזמן אתה בעל עניין.

שי חרמש: קיבלתי את ההטבה הזאת כתושב קו עימות.

משה גפני: אטיאס, אישרנו את הפניות.

משה גפני: אני מבקש שתעביר לי בכתב איך בדקתם שאלה שקיבלו את הכרטיסים, אלה אכן האנשים שזכאים לכך.

שי חרמש: זה הלך דרך הרשויות המקומיות.

אריאל אטיאס: זה הלך דרך הרשויות המקומיות, אבל בסדר.

אריאל אטיאס: אני אבקש ממנהלת האופרה שתכין מכתב.

משה גפני: אני מבקש בכתב איך נעשתה ביקורת השטח.

זבולון אורלב: אחר כך אני אסביר לך.

משה גפני: פנייה מספר 878 -

סיון להבי: הפנייה נועדה לביצוע שינויים פנימיים בתקציב הרשויות המקומיות, כולל הוספה במזומנים של 118 מיליון שקלים, תקנת הפיתוח מכיוון שהיא תקנה הרשאתית.

שי חרמש: במשרד הפנים יש תקציבי פיתוח?

סיון להבי: ודאי.

שי חרמש: כי ביטלו את זה.

אורי אריאל: תראה איך מילאו את הבור.

סיון להבי: השנה היו 280 מיליון שקלים.

שי חרמש: שרת הפנים לשעבר, את מכירה את זה?

רוחמה אברהם-בלילא: לא.

סיון להבי: אני אסביר.

סיון להבי: בתחילת השנה ניתנה הרשאה להתחייב על סך של 280 מיליון שקלים.

סיון להבי: כל ההתחייבויות לרשויות כבר יצאו.

סיון להבי: עכשיו יש בתקנה מחסור במזומן שצריך להשלים אותו.

זבולון אורלב: כלומר, יש התחייבויות או יש ביצוע או יש פעילויות שאין להן כיסוי כספי וזה הכיסוי?

סיון להבי: הפרויקטים של הפיתוח נמשכים על פני מספר שנים.

משה גפני: אנחנו מצביעים.

משה גפני: בעד אישור פנייה מספר 878 – פה אחד הפנייה אושרה פניות מספר 885 ו-886 – פנייה המכללה הטכנולוגית בחספין.

אורי אריאל: המכללה האווירית.

משה גפני: תקציב משרד ראש הממשלה לתקציב הפיתוח של משרד החינוך.

אורי אריאל: בעד.

רועי קונפינו: הפנייה נועדה להעביר, כמו שציין היושב ראש, סכום כסף לשיפוץ המכללה הטכנולוגית בחספין לטובת משרד החינוך.

זבולון אורלב: זאת מכללה של י"א-י"ב, הנדסאים וטכנאים, מכללה טובה.

משה גפני: אתה מכיר אותה?

זבולון אורלב: כן.

זבולון אורלב: מכללה של יהודים טובים שומרי תורה ומצוות.

משה גפני: זה לא משנה.

משה גפני: אם אתה מכיר, אני סומך עליך.

משה גפני: אנחנו מצביעים.

משה גפני: בעד אישור פניות מספר 885 ו-886 – פה אחד הפניות אושרו

זבולון אורלב: המכללה לוקחת נוער שלא נקלט במקומות אחרים ועושה אתו עבודה טובה.

משה גפני: אני עובר לחוברת השנייה.

זבולון אורלב: חוץ מזה, יש עוד חוברת?

טמיר כהן: לא.

משה גפני: צריכות להגיע עוד כמה פניות שהן בדרך.

משה גפני: אם הן יגיעו, יגיעו, ואם לא יגיעו, לא יגיעו.

משה גפני: זאת ועדת כספים בשבועיים האחרונים של דצמבר.

משה גפני: פניות מספר 786 ו-787 -

קרינה קליגר: הפנייה התקציבית נועדה לתגבור סך של 1,400 אלפי שקלים בתקציב המשרד לאזרחים ותיקים בהתאם לפירוט: סך של 1,250 אלפי שקלים עבור חלקו של משרד התעשייה והמסחר בתעסוקת תוכנית אב לאזרחים ותיקים בהתאם להחלטת ממשלה מספר 3739.

קרינה קליגר: סך של 150 אלפי שקלים עבור מימון כנס לעידוד תעסוקה בגיל השלישי.

משה גפני: מה עושים עם ה-150 אלפי שקלים?

רוחמה אברהם-בלילא: מה זה עידוד תעסוקה לגיל השלישי?

רוחמה אברהם-בלילא: איזה פרויקטים?

קרינה קליגר: כחלק מליבת פרויקטי המשרד, אנחנו מעודדים תעסוקה בגיל השלישי.

קרינה קליגר: הכנס הזה נועד בעצם להפגיש בין מעסיקים לאנשים במגזר הגיל השלישי ולעשות ביניהם את הקישור.

משה גפני: מה עושים בכנס הזה?

משה גפני: למה הוא עולה 150 אלפי שקלים?

משה גפני: האולם עולה?

משה גפני: הביאו זמרת?

משה גפני: מה היה?

קרינה קליגר: לא.

קרינה קליגר: זה כנס גדול של אלפי משתתפים.

קרינה קליגר: גם עמותות שמעסיקות אנשים בהתנדבות.

משה גפני: 150 אלף שקלים זה הרבה כסף על כנס.

קרינה קליגר: אלה הרבה משתתפים.

קרינה קליגר: אלפים.

זבולון אורלב: מאה אלף זה הפרסום וחמישים אלף זה הכנס עצמו.

זבולון אורלב: מה זה תוכנית אב לאזרחים?

קרינה קליגר: תוכנית אב לאזרחים ותיקים היא תוכנית שאושרה בהחלטת ממשלה באוקטובר.

קרינה קליגר: בעצם זה מיפוי תשתיות בכל הרשויות המקומיות בארץ לנושא של אזרחים ותיקים.

משה גפני: אנחנו מצביעים.

משה גפני: בעד אישור פניות מספר 786 ו-787 – פה אחד הפניות אושרו פנייה מספר 790 -

אורי גבע: הפנייה נועדה לתקנון של עובד משרד האוצר במקום העסקה דרך מיקור חוץ, להעסקה כעובד המשרד.

רוחמה אברהם-בלילא: העובד הזה כבר עובד?

אורי גבע: הוא עבד במיקור חוץ ובעקבות עבודה שנעשתה בנציבות שירות המדינה ביחד עם משרד האוצר, בעיקר בנושא עובדי מחשוב.

רוחמה אברהם-בלילא: העובד הזה הסכים לעבור?

רוחמה אברהם-בלילא: אין שום בעיה אתו?

אורי גבע: ברור.

אורי גבע: יש לו שמירה על שכר.

משה גפני: אני מתנצל.

משה גפני: לא שמעתי.

רוחמה אברהם-בלילא: עוד פעם העברת עובד.

אורי גבע: אנחנו מתקננים עובד שכיום מועסק במשרד האוצר במיקור חוץ ומתקננים אותו כעובד מדינה, כעובד מחשוב.

משה גפני: אתם מוסיפים תקן למשרד האוצר?

זבולון אורלב: זה במקום העסקה קבלנית.

אורי גבע: במקום העסקה קבלנית.

זבולון אורלב: למה רק אחד?

אורי גבע: זה מתחיל במשהו.

משה גפני: זה עובד שהיום הוא עובד קבלן ומעבירים אותו לתקן?

אורי גבע: עובד מחשוב.

אורי גבע: נעשתה בדיקה במשרדי הממשלה לסוגי עובדים בעיקר בתחום המחשוב ושם יש העסקה ברובה ממיקור חוץ.

אורי גבע: סוכם עם נציבות שירות המדינה לתת לעובד תקן כעובד מדינה.

משה גפני: אנחנו מצביעים.

משה גפני: בעד אישור פנייה מספר 790 – פה אחד הפנייה אושרה פניות מספר 831 ו-832 –

אורי גבע: כאן מדובר על התאמת תקציבי אבטחת שרי הממשלה בהתאם לביצוע בפועל ובהתאם להנחיות היחידה לאבטחת אישים.

אורי גבע: זה בהתאם לביצוע בפועל.

רוחמה אברהם-בלילא: מהו צריך לאבטח את הממשלה המנופחת הזאת.

משה גפני: אבטחת השרים גדלה?

רוחמה אברהם-בלילא: ברור שהיא גדלה.

רוחמה אברהם-בלילא: איך היא לא תגדל?

משה גפני: היא גדלה מ-91 מיליון ל-108 מיליון?

משה גפני: יש יותר איומים על שרי הממשלה?

אורי גבע: אני רוצה לסייג את דבריי.

אורי גבע: מדובר כאן בחלק מתקציבים שבגלל טעות טכנית חויבו בשנה הקודמת ולא הועברו כנדרש לתוך תקציבי אבטחת השרים.

אורי גבע: אנחנו פשוט מתקנים את זה.

אורי אריאל: מי קובע את התקן לאבטחה?

אורי גבע: השב"כ.

אורי אריאל: על כל השרים?

אורי גבע: על כל השרים.

משה גפני: למה צריך אבטחה על כל השרים?

זבולון אורלב: תשאל את השב"כ.

אורי גבע: זאת הנחיה של גורמי הביטחון.

משה גפני: זה לא השב"כ.

רוחמה אברהם-בלילא: זאת החלטת ממשלה.

רוחמה אברהם-בלילא: אבטחת שרים זאת החלטת ממשלה ולא השב"כ.

זבולון אורלב: השב"כ קובע את סטנדרט השמירה.

משה גפני: אבל יש שרים שלא צריך לאבטח אותם.

זבולון אורלב: לגבי כל השרים, השב"כ קובע את הסטנדרטים ואגב, הוא מאשר גם מי המאבטחים.

רוחמה אברהם-בלילא: זאת יחידה נפרדת במשרד ראש הממשלה.

אורי אריאל: אני מבקש שיוזמן – אם רוצים, בפורום מצומצם אצלך – נציג השב"כ ונציג הממשלה ויסבירו את העניין.

אורי אריאל: התקציב הזה עולה כל הזמן ולדעתי לא לצורך, חוץ מכסת"ח.

רוחמה אברהם-בלילא: 16 מיליון שקלים תוספת לארבעים שרים לענייני כלום, לשרים שיש להם ילקוטים ותתי-ילקוטים שמסתובבים כאן בכנסת אדוני היושב ראש ובקושי יוצאים לסיורים.

רוחמה אברהם-בלילא: 16 מיליון שקלים.

רוחמה אברהם-בלילא: אתה יודע מה היה אפשר לעשות עם הכסף הזה לטובת אותם מחוסרי דיור?

אורי גבע: אם אפשר, אני מבקש להגיב על העניין הזה.

משה גפני: נעשה הפסקה של חמש דקות.

משה גפני: אני מחדש את הישיבה.

משה גפני: ממשיכים הלאה, לגבי אבטחת השרים.

טמיר כהן: עמוד 6 בחוברת השנייה.

משה גפני: שאלו חברי הכנסת למה צריך את זה.

משה גפני: זבולון שאל, רוחמה שאלה.

אורי גבע: אני רוצה לענות בשני חלקים.

זבולון אורלב: אני השבתי.

זבולון אורלב: אני לא שאלתי.

זבולון אורלב: לגבי אבטחת שרים, אני נתתי תשובה.

זבולון אורלב: לא שאלתי.

משה גפני: אז אורי אריאל.

אורי גבע: אני רוצה לענות על שאלות חברי הוועדה בשני חלקים.

אורי גבע: החלק הראשון, מי קובע את היקף האבטחה, אלה גורמי הביטחון.

אורי גבע: הם מנחים ואנחנו מתקצבים בהתאם, כמובן בהתאם למכרזים שקיימים, חברות אבטחה שונות ובהתאם לתקציב שקיים.

אורי גבע: בקשר לנושא של ההעברה הספציפית כאן.

אורי גבע: מדובר בתיקון טעות טכנית.

אורי גבע: מדובר בכספים שחולקו בשנת 2010 ברובם ובגלל תקלה טכנית לא הועברו לתקציב 2011.

אורי גבע: לאחר שנעשה בירור מקיף על מהות התקלה – זאת תקלה טכנית מחשובית – אנחנו כן מעבירים את הסכום.

אורי גבע: לא מדובר כאן בתוספת.

משה גפני: למה זה צריך להיות בסוף השנה?

אורי גבע: לקח לנו יותר זמן ממה שצפינו לנתח את הבעיה הטכנית שקרתה לנו.

רוחמה אברהם-בלילא: למה צריך לאבטח שרים לענייני כלום על חשבון הציבור?

רוחמה אברהם-בלילא: אני מציעה שהחלטת הממשלה תשונה מכיוון שאותם שרים לענייני כלום ממילא לא עושים דבר.

משה גפני: אנחנו יכולים להביא לכאן את נציג השב"כ או מישהו אחר.

רוחמה אברהם-בלילא: השב"כ אחראי על שבעה סמלי שלטון בלבד.

משה גפני: אבל הוא נותן את ההנחיות.

אורי גבע: לא, זאת היחידה לאבטחת אישים.

אורי גבע: הם אחראים על שבת סמלי השלטון, את צודקת, אבל הם גם מנחים את האבטחה של השרים לפי הסיכונים שקיימים בפועל.

שי חרמש: גם זהבה גלאון קיבלה אבטחה.

משה גפני: זה משהו אחר.

משה גפני: זה מהכנסת.

משה גפני: אנחנו מצביעים.

משה גפני: בעד אישור פניות מספר 831 ו-832 – פה אחד הפניות אושרו פניות מספר 855 ו-856 -

אורי גבע: מדובר בתגבור של 250 אלף שקלים בתקציב משרד האוצר לצד הסטות פנימיות.

אורי גבע: הפנייה נועדה לתגבר את משרד האוצר ב-250 אלף שקלים עבור התוכנית לעידוד משקיעים מוסדיים להשקעות בתעשייה עתירת הידע.

אורי גבע: יש החלטת ממשלה בנושא.

אורי גבע: חברת ענבל היא זאת שמפעילה עבור משרד האוצר את התוכנית הזאת והמשרד צריך לשלם לה עבור שירותים שוטפים.

אורי גבע: מדובר בראיית חשבון.

רוחמה אברהם-בלילא: אני צריכה לעזוב.

משה גפני: אתה תייצג את רוחמה?

שי חרמש: תמיד.

אורי גבע: אנחנו מוסיפים כאן לרשות את המסים את האפשרות לקבל הוצאה מותנית בהכנסה בגין השתתפות של יועצי מס בוועדות מקצועיות ברשות המסים והוצאות גבייה.

אורי גבע: הוצאות גבייה, עיקולים וכולי דורשות תשלומים בין היתר לבנקים.

שי חרמש: הקיצוץ במחקר, הוא תת ביצוע?

אורי גבע: אנחנו לא מקצצים.

אורי גבע: למעשה אנחנו מעבירים מהוצאה מותנית בהכנסה, היו צריכות להתקבל שם הכנסות, ואנחנו רוצים לשמר את התוכנית ולכן אנחנו מעבירים.

שי חרמש: אבל המקור הוא קיצוץ במחקר.

אורי גבע: זה לא מקור.

אורי גבע: כשאתה מקצץ הוצאה מותנית בהכנסה, זה אומר שלא הוכנסו שם מקורות.

אורי גבע: לא היה מקור.

אורי גבע: אנחנו מביאים את המקור ממקורותינו.

אורי גבע: \

משה גפני: אנחנו מצביעים.

משה גפני: בעד אישור פניות מספר 855 ו-856 – פה אחד הפניות אושרו פניות מספר 871 עד 873 -

סיון להבי: הפנייה נועדה לבצע שינויים פנימיים בסעיפי משרד הפנים, כולל תוספת בהרשאה להתחייב של 3.4 מיליון שקלים לאגף לעדות לא יהודיות, 1.300 מיליון לתקצוב שוטף של המשרד ועבור יישום החלטות הממשלה על שיפוץ מבני דת לא יהודים.

משה גפני: כמה?

סיון להבי: 3.4 מיליון בהרשאה להתחייב ועוד 300 אלף שקלים במזומן.

שי חרמש: למה יש כאן הורה של 902 אלף שקלים למענקים מיועדים לרשויות?

משה גפני: איפה?

שי חרמש: 18.03, מענקים מיועדים לרשויות, הקטנה של 902 אלף שקלים.

שי חרמש: זאת ודאי לא בעיה של תת ביצוע.

סיון להבי: מיליון ו-311 אלף שקלים עוברים מסעיפי 18 ל-06 למימון השתתפות בשיפוץ המשרד מסעיפים שקשורים במיפוי.

שי חרמש: זה הכול בסדר, אבל למה זה צריך לרדת מהרשויות?

סיון להבי: אני אומר.

סיון להבי: יש סעיף שנקרא מיפוי שטחי שיפוט והוא יושב בסעיף 18.

סיון להבי: אין לנו השנה צורך בו ולכן אנחנו מעבירים אותו להשתתפות בשיפוץ המשרד.

שי חרמש: זאת אומרת, אלה לא מענקים ישירים לרשויות.

סיון להבי: לא.

סיון להבי: זאת ועדת תכנון.

משה גפני: אנחנו מצביעים.

משה גפני: בעד אישור פניות מספר 871 עד 873 – פה אחד הפניות אושרו פניות מספר 890 ו-891 -

אורי גבע: הפנייה נועדה להעברת 600 אלף שקלים למשרד ראש הממשלה לתוכנית של פיתוח העיר לוד.

אורי גבע: מדובר בתוכנית כוללת לפיתוח בבנייה ותשתיות בעיר לוד בעלות כוללת של 160 מיליון שקלים.

משה גפני: כמה?

אורי גבע: 160 מיליון שקלים לפיתוח בעיר לוד.

אורי גבע: זאת החלטת ממשלה בנושא.

אורי גבע: מה שאנחנו עושים כאן, אנחנו מעסיקים פרויקטור.

משה גפני: מה זה 160 מיליון שקלים?

משה גפני: למה?

אורי אריאל: לטיפול נקודתי שכולל את כל מה שהממשלה משקיעה ממילא.

אורי אריאל: נניח משרד התחבורה שממילא השקיע.

אורי אריאל: אחרי כן הוסיפו גם קצת דברים מפה ומכאן.

אורי גבע: הפרויקט הוא מומחה לפיתוח אורבני.

משה גפני: אנחנו מצביעים.

משה גפני: בעד אישור פניות מספר 890 ו-891 – פה אחד הפניות אושרו פניות מספר 892 ו-893 – מכון היצוא אין רפרנט.

משה גפני: פניות מספר 894 עד 896 -

אריאל אטיאס: משרד התרבות והספורט.

אריאל אטיאס: הפנייה נועדה לתקצב מיליון ו-135 אלף שקלים עבור מוסדות תרבות מחקר.

זבולון אורלב: אין תרבות מחקר.

זבולון אורלב: כמו שאתה יודע המשרד הזה הוחרג.

זבולון אורלב: זה לתרבות או למדע ומחקר.

אריאל אטיאס: לא.

אריאל אטיאס: יש אצלנו מוסדות תרבות מחקר שאחד מהם הוא גנזך קידוש השם למשל.

זבולון אורלב: זה בתרבות.

זבולון אורלב: זה לא במדע ומחקר.

אריאל אטיאס: התקנה.

אריאל אטיאס: הסעיף התקציבי נקרא תרבות, מוסדות תרבות למחקר.

אריאל אטיאס: גנזך קידוש השם יושב בתוך התקנה הזאת.

אריאל אטיאס: אנחנו נעשה תיקון לשמות של סעיפי התקציב.

זבולון אורלב: הכוונה היא למוסדות תרבות מחקר.

אריאל אטיאס: בדיוק.

אריאל אטיאס: בנוסף יש עוד חמישה מיליון שקלים לחברת הבניין בגין שיפוץ הבימה, החלק הסופי של ההסכם בין המדינה לבין חברת הבניין של הבימה.

משה גפני: נדמה לי ששלחת לי מכתב או המשרד שלח לי מכתב על הבימה.

אריאל אטיאס: שלחנו.

אורי אריאל: הייתה שם חריגה של כשמונים אחוזים.

זבולון אורלב: אגב, כל הנייר הזה הוא לא נכון.

זבולון אורלב: הם כותבים כאן להעביר כך וכך כסף למשרד המדע והטכנולוגיה ואילו ההוצאות הן במשרד התרבות.

אריאל אטיאס: אני אסביר.

אריאל אטיאס: סעיף 19 הוא סעיף אחד שכולל גם מדע, גם תרבות, גם ספורט.

אריאל אטיאס: באוצר אין פיצול.

זבולון אורלב: אתם לא מכירים בהחלטות הכנסת.

זבולון אורלב: זה ממש קרקס.

אריאל אטיאס: האוצר יסביר את זה.

זבולון אורלב: מי הרפרנט שלך כאן?

אריאל אטיאס: הוא לא כאן כרגע.

אריאל אטיאס: בכל מקרה, לגופו של עניין, יש עוד שישה מיליון שקלים להרשאה להתחייב לקרנות הקולנוע לפי ההסכם שקיים עם קרנות הקולנוע.

אריאל אטיאס: אלה התוספות הנדרשות על מנת שנוכל לסיים את השנה.

זבולון אורלב: אני רוצה לראות את וקנין מרים את היד בעד שישה מיליון שקלים לקרנות הקולנוע.

זבולון אורלב: זאת תהיה ההצגה הכי יפה בעיר.

אריאל אטיאס: שישה מיליון שקלים בהרשאה להתחייב.

שי חרמש: תכף ציון יבקש את רשימת הסרטים.

ציון פיניאן: לא, אני רוצה את רשימת השחקנים.

שי חרמש: כולם שמאלנים.

זבולון אורלב: יש חוק.

זבולון אורלב: לכן אני לא מבין מה כתוב כאן בהתאם לסיכום עם המשרדים.

אריאל אטיאס: זה מעבר לחוק.

אריאל אטיאס: שישה מיליון שקלים זה סיכום בין שני המשרדים מעבר לחוק.

שי חרמש: בסדר גמור.

זבולון אורלב: למה בסדר גמור?

שי חרמש: אם המשרדים רוצים לפתח קולנוע בארץ, למה זה רע?

שי חרמש: זבולון, אתה אדם תרבותי.

אריאל אטיאס: 300 אלף שקלים הם לסעיף 19.

זבולון אורלב: המיליון ו-135 אלף שקלים למוסדות תרבות ומחקר, חוץ מגנזך קידוש השם, לאן זה הולך?

אריאל אטיאס: אני לא נכנס לסוגיה מי אמור לקבל, אבל בתוך התקנה יש מספר גופים שאמורים ליהנות ואחד מהם הוא גנזך קידוש השם.

משה גפני: אנחנו מצביעים.

משה גפני: בעד אישור פניות מספר 894 עד 896 – פה אחד הפניות אושרו

משה גפני: יש עוד פנייה של משרד החינוך שצריכה להגיע.

משה גפני: היא בדרך.

משה גפני: פניות מספר 887 ו-888 -

חנן פריצקי: משרד הרווחה.

חנן פריצקי: העברת מיליון שקלים לטובת צרכים מיוחדים למשפחות וילדים במצוקה.

זבולון אורלב: איך יכול להעביר המוסד לביטוח לאומי?

זבולון אורלב: מאיפה?

חנן פריצקי: מעבירים מסוף שנה, מכל מיני העברות תקציביות.

משה גפני: אני ביקשתי.

משה גפני: אני ביקשתי תוספת למשרד.

זבולון אורלב: בסדר גמור.

זבולון אורלב: אני רק לא מבין אם זה יורד מהביטוח הלאומי, אז העברת מכיס אחד, פגעת במשפחות אחרות.

משה גפני: אני לא ביקשתי להוריד מהביטוח הלאומי.

חנן פריצקי: זה מסעיף שנשארה בו יתרה.

זבולון אורלב: אני אצביע בעד.

זבולון אורלב: אני האחרון שאפגע בזה.

משה גפני: אנחנו מצביעים.

משה גפני: בעד אישור פניות מספר 887 ו-888 – פה אחד הפניות אושרו

משה גפני: יש כאן מישהו ממשרד הביטחון?

רועי קונפינו: נמצא.

משה גפני: הודעה מספר 15035 -

זבולון אורלב: אני מתנגד.

זבולון אורלב: יש לי הצעה לסדר.

זבולון אורלב: אני מתנגד לדון בכך עד שמשרד הביטחון לא יביא את שתי ההעברות התקציביות, גם של ישיבות ההסדר וגם של המכינות הקדם צבאיות.

זבולון אורלב: זאת פשוט התעללות במוסדות.

זבולון אורלב: כשזה יגיע, נדון גם בפנייה הזאת.

זבולון אורלב: אני מתנגד לקיים את הדיון הזה.

משה גפני: אתה לא מסכים לדון בזה.

זבולון אורלב: אני מתנגד התנגדות תקיפה.

משה גפני: אני לא דן בזה.

משה גפני: אני מבקש להוסיף מחר בסדר היום העברות תקציביות.

זבולון אורלב: שיבוא מישהו ויסביר למה ההתעללות הזאת.

זבולון אורלב: זה דבר מדהים.

זבולון אורלב: כסף מתוקצב.

זבולון אורלב: כאן לא מדובר על העברות אלא על כסף מתוקצב שלא מעבירים אותו.

משה גפני: אני עושה הפסקה.

משה גפני: אני מחדש את הישיבה.

משה גפני: פניות מספר 906 עד 915 – משרד החינוך

אורי שמרת: מדובר בתוספת של כ-1.3 מיליארד בתקציב משרד החינוך לטובת מימון הסכם עופר עיני במגזר הציבורי.

אורי שמרת: למעשה זה מימון חוסרי שכר שנובעים מהסכם עופר עיני במגזר הציבורי.

אורי שמרת: הסכם שכר המינימום והתאמת תקציב הביצוע בתקציב ההסעות.

אורי אריאל: כמו כן 18 מיליון לחובות המדינה לביטוח הלאומי.

אורי שמרת: נכון.

אורי שמרת: 18 מיליון שקלים שהם חובות.

משה גפני: בפנייה הזאת יש גם את ישיבות ההסדר?

אורי שמרת: כן, אבל המקור שלו בפנייה נוספת של ביטחון שמגיעה עכשיו.

אורי שמרת: אני מקבל את הכסף אבל המקור צריך להגיע מפנייה נוספת.

אורי אריאל: עכשיו לא הבנתי.

אורי אריאל: אני שואל את טמיר.

אורי אריאל: יש לנו מקור ויש לנו העברה.

טמיר כהן: כן.

ציון פיניאן: מה זה חידוש מבנים בסך מיליון וחצי?

אורי אריאל: כשמדברים על מיליארד, הוא לא יודע מה זה מיליון וחצי.

אורי שמרת: מדובר בהתאמת תקציב לביצוע.

אורי שמרת: הם לא ביצעו מיליון וחצי ולכן זה עבר כמקור לשכר.

ציון פיניאן: זה כסף שלא ביצעו?

אורי שמרת: כן.

ציון פיניאן: מיליון וחצי לחידוש מבנים לא ביצעו.

ציון פיניאן: הם מבקשים כספים ואחר כך לא מבצעים.

משה גפני: אנחנו מצביעים.

משה גפני: בעד אישור פניות מספר 906 עד 915 – פה אחד הפניות אושרו פניות מספר 917 ו-918 – ישיבות ההסדר

רועי קונפינו: מדובר בסכום של 7.4 מיליון שקלים שעוברים כהשתתפות של משרד הביטחון בישיבות ההסדר.

משה גפני: אורי, זה בסדר?

אורי אריאל: 7.4 מיליון?

רועי קונפינו: בסך הכול עוברים 22.4 מיליון שקלים, אבל לא היה מקור לחלק מהסכום.

אורי אריאל: 15 מיליון שקלים כבר עברו?

רועי קונפינו: בפנייה שלי יש 22 מיליון שאני מקבל.

רועי קונפינו: בפנייה של ביטחון היה להם 15 מיליון בתקציב והם צריכים עוד שבעה מיליון כדי שהם יוכלו לעבור את כל ה-22 מיליון.

רועי קונפינו: זאת השלמה ל-22 מיליון.

ציון פיניאן: בסדר.

משה גפני: אנחנו מצביעים.

משה גפני: בעד אישור פניות מספר 917 ו-918 – פה אחד הפניות אושרו הודעה מספר 15035 – אנחנו מצביעים.

אורי אריאל: זה מיליארד?

משה גפני: כן.

קריאה: זה טכני.

קריאה: אלה כספי הסיוע שנמצאים בחשבון.

משה גפני: אנחנו מצביעים.

משה גפני: בעד אישור הודעה מספר 15035 – פה אחד ההודעה אושרה

משה גפני: אני מגיש רביזיה על כל האישורים האלה.

משה גפני: אנחנו מצביעים על הרביזיה.

משה גפני: בעד אישור הרביזיה – מיעוט הרביזיה לא אושרה

משה גפני: תודה רבה.

משה גפני: הישיבה נעולה.